Informācija medijiem,

2015.gada 20.janvārī

**Vidzemes koncertzāle jaunajā gadā dinamiski turpina savu pirmo koncertsezonu**

**Vidzemes koncertzālē ,,Cēsis” koncertsezonas otrajā pusē viesosies ievērojami pašmāju un ārvalstu skatuves mākslinieki – vijolnieks Gidons Krēmers, pianists Reinis Zariņš, komponisti un pianisti Raimonds Pauls, Kārlis Lācis, lietuviešu rokzvaigzne Jeronims Milius un operas soliste Ieva Prudņikovaite, latviešu džeza dziedātāja Jolanta Gulbe Paškeviča, aktrise Rēzija Kalniņa, un tie ir tikai daži no māksliniekiem, kuru talantus varēs apbrīnot klausītāji koncertos Cēsīs.**

„Šī gada māksliniecisko programmu raksturo žanriskā daudzveidība – sākot no koncertiem, operas, baleta un teātra izrādēm, līdz multimediāliem projektiem. Koncertzāles darbību uzsākot, jau izveidotas vairākas koncertu sērijas. “Klaviermūzikas meistari” ciklā skanēs latviešu pianista Reiņa Zariņa solokoncerts. Turpināsim sekot jauno Latvijas mūziķu gaitām, dodot iespēju  uzstāties uz vienas no Latvijas lielākajām koncertu skatuvēm Cēsīs. Jaunās pianistes Aurēlijas Šimkus solokoncerts, šī gada Latvijas Lielās mūzikas balvas nominantes, vijolnieces Magdalēnas Gekas koncerts kamermūzikas programmā, skanēs ciklā ,,Latvijas cerība”. Šī cikla koncerti iecerēti, gaidot Latvijas valsts simtgadi, kad jaunie mūziķi tiks uzaicināti uzstāties simtgadei veltītajā koncertprogrammā 2018. gadā. Programmā bērniem ,,Mūzikas ābece no A līdz Ž” mūziķis, komponists Andris Sējāns ar radošu pieeju, sniedz pirmo ieskatu mūzikas pasaulē koncertzāles jaunākajiem klausītājiem. Jāatzīmē, ka šī programma ir veiksmīgs sadarbības projekts ar koncertzālē rezidējošo Vidzemes kamerorķestri. Bez šiem, jau manis pieminētajiem, pasākumiem, sadarbību turpināsim arī ar populārās mūzikas pārstāvjiem, Latvijas teātriem, Latvijas Nacionālo operu, un citām kultūras institūcijām,” atklāj koncertzāles programmu direktore Inese Zagorska.

**Pasākumu programma no janvāra līdz maijam\*:**

**Janvāris**

31.01. Lietuviešu rokzvaigzne Jeronims Milius un operas soliste Ieva Prudņikovaite, programmā "Musical contraband"

**Februāris:**

01.02. Latvijas Nacionālās operas viesizrāde "Baleta pasaulē"

05.02. Divi kapteiņi / Dailes teātris

08.02. ,,Eolika” 35 gadu jubilejas koncerts

12.02. "Džeza naktis" Jolantas Gulbes Paškevičas CD prezentācijas koncerts

14.02. Aijas Andrejevas koncerts "Soļi"

21.02. "Latvijas cerība" Pianistes Aurēlijas Šimkus solokoncerts

22.02. Latvijas Nacionālais simfoniskais orķestris bērniem "LeNeSOns ierauga skaņu"

26.02. Nacionālo bruņoto spēku orķestra un bigbenda koncerts, veltīts Latvijas armijas pirmā kara orķestra 96.gadadienai

27.02. Dzejas un mūzikas cikls "Brīdis pēc vakariņām" ar Rēziju Kalniņu un Kasparu Zemīti

28.02. Koris Kamēr... programmā "Amber songs"

**Marts:**

01.03. Makss un Morics / Leļļu teātris

03.03. "Latvijas cerība" klavieru kvintets programmā "Satikšanās dzimtenē"

07.03. ,,Maestro un kino” Raimonds Pauls un Liepājas simfoniskais orķestris

08.03. Izraēlas tenora Telmana Guževska koncerts

14.03. "Klaviermūzikas meistari" Reiņa Zariņa solokoncerts

15.03. Mūzikas ābece no A līdz Ž

20.03. Gidons Krēmers, orķestris Kremerata Baltica programmā "Sempre Tango"

25.03. Sasodītais sarkanais mēness / Liepājas teātris

28.,29.03. Starptautiskais pūtēju orķestru konkurss "Baltic open"

**Aprīlis:**

02.04. Brālītis un Karlsons / Leļļu teātris

04.04. LNSO un Kārlis Lācis

10.04. MELO-M Latvijas koncerttūre “No meža mēs nākam”

12.04. Slazdā / Dailes teātris

18.04. DONS koncertā “Ceļojums”

19.04. Kartupeļu opera

25.04. OTRA PUSE koncerts

26.04. Mūzikas ābece no A līdz Ž

29.04. Vidzemes reģiona akordeonu kolektīvu konkurss "Cēsis 2015"

**Maijs:**

02.05. Ziedonis. Lācis. Sievietes / Dailes teātris

04.05. RAXTU RAXTI koncertprogrammā “Es atradu tautasdziesmu”

23.05. Intars Busulis un Abonementa orķestris koncertā “ATGRIEŠANĀS pie...”

24.05. Mūzikas ābece no A līdz Ž

29.05. Latvijas Nacionālās Operas solistu Galā koncerts

\*Pasākumu programma var tikt papildināta. Visu aktuālo informāciju var pārbaudīt [www.cesukoncertzale.lv](http://www.cesukoncertzale.lv)

Biļetes var iegādāties Koncertzāles kasē darba dienās no 12:00 – 18:00, sestdienās un svētdienās no 12:00 – 16:00, tālrunis biļešu rezervācijai 64119922, kā arī “Biļešu Paradīze” kasēs un www.bilesuparadize.lv

Mediju kontaktiem

Sanita Ozoliņa

Sabiedrisko attiecību speciāliste

Tālrunis: 26323463, e-pasts: sanita.ozolina@cesukoncertzale.lv